St Mawes Castle

St Mawes Castle (kornisk: Kastel Lannvowsedh) er en fæstning, der blev opført af Henrik 8. af England ved Falmouth i Cornwall mellem 1540 og 1542. Den var en del af kongens Device forter, der skulle beskytte mod en invasion fra Frankrig og Det tysk-romerske Rige, og forsvarede Carrick Roads-vandvejen ved mundingen af floden Fal. Borgen blev bygget efter anvisninger af Thomas Treffry i kløverbladsform med et centralt tårn i fire etager og tre bastioner der former platforme til kanoner. Det blev udstyret med 19 kanoner mod fjendtlige skibe sammen med søsterfæstningen Pendennis Castles på den anden side af flodmundingen. Under den engelske borgerkrig blev St Mawes brugt af kavalererne, der støttede Charles 1., men de måtte overgive borgen til rundhovederne i 1646 i den sidste fase af konflikten. Fæstningen var i brug i 1700- og 1800-tallet. I begyndelsen af 1850'erne gjorde frygten for en ny konflikt med Frankrig og ny militærteknologi, at man videreudviklede fæstningen. Den blev omdannet til kaserne og der kom store kanonbatterier under den med det seneste inden for søartilleri. I 1880'erne og 1890'erne blev elektroniske søminer lagt ud mellem St Mawes og Pendennis, og en ny hurtigskydende kanon blev installeret på St Mawes for at støtte forsvaret. Efter 1905 blev kanonerne fjernet, og mellem 1920 og 1939 blev den drevet som turistattraktion. Under anden verdenskrig kom fæstningen atter i brug, og der blev installeret søartilleri og antiluftskyts på borgen for at beskytte mod angreb fra Nazityskland. Med afslutningen af krigen blev St Mawes endnu engang turistattraktion. I 1900-tallet blev den drevet af English Heritage. Borgen har omfattende udskårne dekorationer fra 1500-tallet i form af søuhyrer og gargoiler. Historikeren Paul Pattison har beskrevet St Mawes Castle som "velsagtens den mest perfekte overlevende af alle Henriks forter". Se også Liste over borge og slotte i England Kildehenvisninger Litteratur Biddle, Martin; Hiller, Jonathon; Scott, Ian; Streeten, Anthony (2001). Henry VIII's Coastal Artillery Fort at Camber Castle, Rye, East Sussex: An Archaeological Structural and Historical Investigation. Oxford, UK: Oxbow Books. ISBN 0904220230. Bull, Stephen (2008). 'The Furie of the Ordnance': Artillery in the English Civil Wars. Woodbridge, UK: Boydell Press. ISBN 9781843834038. Department of the Environment (1975). Pendennis and St Mawes Castles. London, UK: Her Majesty's Stationery Office. ISBN 0116703091. Hale, John R. (1983). Renaissance War Studies. London, UK: Hambledon Press. ISBN 0907628176. Harrington, Peter (2007). The Castles of Henry VIII. Oxford, UK: Osprey Publishing. ISBN 9781472803801. Jenkins, Stanley C. (2007). "St Mawes Castle, Cornwall". Fort. 35: 153-172. King, D. J. Cathcart (1991). The Castle in England and Wales: An Interpretative History. London, UK: Routledge Press. ISBN 9780415003506. Mackenzie, James D. (1896). The Castles of England: Their Story and Structure, Volume II. New York, US: Macmillan. OCLC 504892038. Morley, B. M. (1976). Henry VIII and the Development of Coastal Defence. London, UK: Her Majesty's Stationery Office. ISBN 0116707771. Oliver, Samuel Pasfield (1875). Pendennis and St Mawes: An Historical Sketch of Two Cornish Castles. Truro, UK: W. Lake. OCLC 23442843. Pattison, Paul (2009). Pendennis Castle and St Mawes Castle. London, UK: English Heritage. ISBN 9781848020221. Thompson, M. W. (1987). The Decline of the Castle. Cambridge, UK: Cambridge University Press. ISBN 1854226088. Walton, Steven A. (2010). "State Building Through Building for the State: Foreign and Domestic Expertise in Tudor Fortification". Osiris. 25 (1): 66-84. Referencer Eksterne henvisninger English Heritage visitors' page